**PROGRAM ROKOVANIA**

Plénum SBF

Dátum: 22 februára 2025

Miesto: Bratislava, Kalinčiakova 12

Čas: Prezentácia delegátov 9:45, začiatok 10:00

***Rokovací program je navrhnutý podľa platných Stanov SBF***

1. ***Prezentácia členov Pléna***

Delegáti jednotlivých klubov odovzdajú svoje poverovacie lístky na zastupovanie klubu na Pléne SBF a zapíšu sa do prezenčnej listiny. / Poverovacie lístky na Plénum nájdete na konci emailu, prineste ich potvrdené klubom **– alebo ich naskenované pošlite na sekretariát SBF** **office@slovakiabaseball.com**

**/ NEZABUDNITE ZO SEBOU PRINIESŤ – BEZ LÍSTKA NIE JE MOŽNÉ HLASOVAŤ** /

1. ***Otvorenie Pléna***

Mojmír Jankovič, prezident SBF privíta všetkých zúčastnených na Pléne SBF 2025, odovzdá slovo kontrolnej komisii, ktorá oboznámi všetkých zúčastnených s platnými počtami hlasov jednotlivých klubov podľa správy ŠTK na základe odohrania súťaží v roku 2024. (Správa ŠTK je prílohou programu Pléna SBF 2025).

1. **Prijatie nových klubov – Golden Lions Club Lelka**
2. ***Voľba mandátovej, volebnej a návrhovej komisie, voľba zapisovateľa zápisnice***

Mojmír Jankovič prednesie návrh na zloženie pracovných komisií Pléna a vyzve účastníkov aby sa k návrhu vyjadrili. Komisie Pléna sa schvaľujú nadpolovičnou väčšinou hlasov prítomných delegátov.

Mandátová komisia je trojčlenná pracovná skupina, ktorej úlohou je:

* preveriť splnenie podmienok hlasovacieho práva
* vedieť pred každým hlasovaním počty osôb s hlasovacím právom
* oboznámiť Plénum so svojimi pozorovaniami pri zmene počtu hlasujúcich

Návrhová komisia je trojčlenná pracovná skupina, ktorej úlohou je vypracovať znenie Uznesenia na schválenie Plénu SBF

Volebná komisia je trojčlenná pracovná skupina, ktorej úlohou je:

* riadiť priebeh volieb a technicky ho zabezpečovať
* o výsledku volieb informovať členov Pléna

**Návrh na spojenie komisií do jednej**

Zapisovateľ zápisnice vykonáva zo zasadnutia Pléna písomný, alebo zvukový záznam, ktorého originál sa archivuje a je vo forme Zápisnice z Pléna poskytnutý jeho členom. Určiť osobu

1. ***Schválenie programu rokovania***

Mojmír Jankovič vyzve všetkých zúčastnených aby sa vyjadrili k programu rokovania. O programe rokovania sa hlasuje nadpolovičnou väčšinou zúčastnených delegátov.

1. ***Správa o stave organizácie***

Prezident SBF prednesie správu o činnosti organizácie v roku 2025 a správu o stave organizácie na konci tohto roku.

1. ***Správa o činnosti za uplynulé obdobie***
* Správa generálneho sekretára, správy jednotlivých komisií
1. ***Správa o hospodárení SBF***

Generálny sekretár SBF František Bunta prednesie hospodársku správu za rok

* Hospodárska práva – stránka SBF zverejňovanie – podľa smerníc sekretariát SBF zverejňuje každý mesiac k 25temu priebežné čerpanie dotácie.
* Vyúčtovanie dotácie je taktiež na stránke SBF
* Daňové priznanie, súvaha, výkaz ziskov a strát

***Návrhy na nasledujúce obdobie –***

Sekretariát SBF predstaví návrh a priority vedenia organizácie na nasledujúce obdobie. Návrhy na zmeny vo VOP 2025 – nové znenie VOP. Kluby SBF, jej zástupcovia majú právo písomne zaslať návrhy na rokovanie Pléna SBF alebo ich predniesť na priamo na Pléne SBF 2024.Predstaví sa program reprezentácií a súťaží SBF 2024.

1. ***Stanovy***

Predstaví sa návrh nových Stanov SBF

1. ***Rozpočet SBF na rok 2025***

Delegáti Pléna sa vyjadria k návrhu rozpočtu na rok 2024. Návrh rozpočtu bol zaslaný s materiálmi ku konaniu sa Pléna.

1. ***Voľby do orgánov SBF.***

*V priebehu týždňa – 3 dni pred Plénom – zverejnime kandidátov na volených členov vrátane ich zapisovateľa. Plénum volí orgány a funkcionárov:*

* *Prezident SBF*
* *Generálny sekretár SBF*
* *Členovia správnej rady*
* *Členovi dozornej rady*
1. ***Odsúhlasenie účtovnej závierky, výkaz ziskov a strát***

Účtovná závierka a výkaz ziskov a strát boli zaslané spolu s materiálmi na rokovanie Pléna SBF.

1. ***Pripravenie uznesenia SBF***

Návrhová komisia sformuje presné znenie uznesenia, pripraví ho na schválenie Plénom SBF.

1. ***Prijatie uznesenia***

Predseda návrhovej komisie prednesie prítomným znenie Uznesenia. Uznesenie sa prijíma nadpolovičnou väčšinou hlasov prítomných delegátov na Pléne SBF.

 ***Ukončenie Pléna SBF***

Prezident SBF poďakuje všetkým zúčastneným a Plénum 2024 ukončí.

Pripravili: František Bunta

**Poznámky:**

* Na žiadosť ¼ delegátov sa môže vyhlásiť prestávka v rokovaní.

Meno, priezvisko, dátum narodenia účastníkov ( max. dvaja zástupcovia za klub )

**Registrované: 29.12.1992, Č.spisu: VVS/1-900/90-7279, IČO: 308 44 568**